internet vaartha 251 Views
న్యూఢిల్లీ : కేంద్ర ప్రభుత్వం 300కుపైగా ఔషధాలపై విధించిన నిషేధం ఆయుర్వేద ఉత్పత్తులకు కలిసొస్తుందన్న అంచనాలు పెరిగాయి. ప్రత్యేకించి ఆయుర్వేద దగ్గుమందులు, జలుబు మందులపై ఎక్కువ ప్రచారానికి ఆయుర్వేద కంపెనీలు ప్రాధాన్యం ఇస్తున్నాయి. డాబర్‌ కంపెనీ ఇటీవలే తన దగ్గు ముందుడాబర్‌ హానిటస్‌పై విస్తృత ప్రచారం ప్రారంభించింది. ఫిక్సెడ్‌డోస్‌ కాంబినేషన్‌ మందుల్లో మూడొందలకుపైగా ఉత్ప త్తులను ప్రభుత్వం నిషేధించిన సంగతి తెలిసిందే. వీటిలో అధిక భాగం దగ్గు ముందులు, జలుబు మందులే ఎక్కువ ఉన్నా యి. వచ్చే వారం ఆయుర్వేద ఉత్పత్తిదారుల సంఘం ముంబై లో సమావేశం అయి ఈ అవకాశాన్ని ఎలా సద్వినియోగం చేసుకోవాలన్న అంశంపై విస్తృత చర్చలు జరుపుతుందని అంచనా. కస్టమర్లకు ఆయుర్వేదం ద్వారా పూర్తి భద్రత ఉంటుందన్న విశ్వాసం పెంపొందించాలని, ఎటువంటి ఆరోగ్యహాని, దుష్ఫ లితాలు ఉండబోవని వివరించేందుకు కృషిచేస్తున్నాయి. బైద్య నాధ్‌ చరక్‌, హిమలాయ డ్రగ్‌కంపెనీ, డాబర్‌ ఇలాంటి వన్నీ ఆయుర్వేద మందులనే ఉత్పత్తిచేస్తున్నాయి. ఎఫ్‌డిసి నిషేధం కేవలం కొద్దికాలంపాటు మాత్రమే కొనసాగుతుందని, ఈ కాలంలో ఆరోగ్యఉత్పత్తుల మార్కెటింగ్‌ను విస్తృతం చేసుకోవా లన్న లక్ష్యంతోఉన్నాయి. ఆయుర్వే ఉత్పత్తుల టర్నోవర్‌ సుమా రు 500 కోట్లకుపైబడి ఉంటున్నదని తెలిసింది. వాస్తవానికి ఎక్కువ ఆయుర్వేద ఉత్పత్తిదారులు దేశంలో 300నుంచి 500 కోట్లటర్నోవర్‌తో ఉన్నారు. సాంప్రదాయ ఇంగ్లీషు మందులతో సమానంగా వీటి టర్నోవర్‌కంపెనీలు కూడా ఉన్నట్లు తెలు స్తోంది. ప్రస్తుతం ఆయుర్వేఉత్పత్తుల మార్కెట్‌సైజ్‌ 25 వేల కోట్లకుపైబడి ఉంటుందని అంచనా. సంఘటిత రంగంలో 12 శాతం, చిన్న అసంఘటితరంగంలో 88శాతం, వార్షికవృద్ధి 10 -15శాతంతో ఉందని అంచనావేస్తున్నారు. ఇతర మందులపై నిషేధం విధించిన కారణంగా ఆయుర్వేద మందుల టర్నోవర్‌ 20-25శాతంగా ఉటుందని అంచనా వేస్తున్నారు. చరక్‌ఫార్మా ఎండి నిమిష్‌ ష్రాప్‌ మాట్లాడుతూ 25వేల కోట్ల టర్నెవర్‌ఉన్న ఆయుర్వేద మార్కెట్‌ ఎక్కువగా కోటి రూపాయలకంటే తక్కువ టర్నోవర్‌ ఉన్న అసంఘటిత చిన్నమార్కెట్ల చేతుల్లోనే ఉందని ఆందళన వ్యక్తంచేశారు. ఆయుర్వేదిక్‌ డ్రగ్‌ మార్కెట్‌లో 88శాతం వాటా వీరిదేనని, కేవలం రెండు శాతం మాత్రమే టాప్‌ సంస్థలు ఉన్నాయని, ఎనిమిది శాతం మధ్యస్థాకేటగిరీ కంపెనీలు ఉన్నట్లుఆయన తెలిపారు. దేశవ్యాప్తంగానే కాకుండా ప్రపంచ వ్యాప్తంగా ఆయుర్వేద, సహజవనరులనుంచి వైద్యానికి ప్రాధా న్యం, ఆదరణ పెరుగుతుండటంతో రానురాను మార్కెట్‌ పెరు గుతోంది. గడచిన రెండేళ్లలో భారీ ఎత్తున ఆయుర్వేదకు మార్కెట్‌ పెరిగిందన్నది వాస్తవం. డాబర్‌ ప్రతినిధి దుగ్గల్‌ మాట్లాడుతూ డాక్టర్ల సిఫారసులు కూడా కొంతమార్కెట్‌కు ఊతం ఇస్తాయని, చైనాతరహాలో కాకుండా ప్రత్యామ్నాయ అల్లోపతి వైద్యం మరింతగాపెరగాల్సి ఉందని అన్నారు భారత్‌ లో ఇలాంటి ప్రత్యామ్నాయ వ్యవస్థ వృద్ధి చెందలేనదన్నారు. ఉదాహరణకు ఎంబిబిఎస్‌ప్రోగ్రామ్‌ కేవలం ప్రత్యామ్నాయ అల్లోపతి వైద్యం మాత్రమే భోధిస్తుందని, మొదటిరెండేళ్ల తర్వాత ప్రత్యేకాంశాలకు మారతాయని అన్నారు. ఆ తర్వాత సగం కాలం డాక్టర్ల సిఫారసులు, ప్రాధాన్యతల ఆధారంగా పెరుగుతుందని అన్నారు. అయితే ఆయుర్వేదంలో అలా ఉండదని, అన్ని వనమూలికలు, అన్ని వనరులకు సమాన ప్రాతినిధ్యం ఉంటున్నందున అల్లోపతితో సమానంగా ఓ ఆయుర్వేదకు కూడా ఆదరణ లభిస్తున్నదన్నారు. ఇటీవలి నిషేధం ఆయుర్వేద మందులకు కొంతవరకైనా మార్కెట్‌ పెంచు తుందన్న ధీమాను ఈకంపెనీలు వ్యక్తంచేస్తున్నాయి. మాన వాళి ఆరోగ్యానికి చేటుతెచ్చే మిశ్రమాలు అధికంగా ఉన్నా యన్న అంశంపై ప్రముఖ కంపెనీల దగ్గుమందులు సైతం నిషేదానికి గురయ్యాయి. అలాగే విక్స్‌యాక్షన్‌ 500 ప్లస్‌, కోరెక్స్‌ వంటి దగ్గుమందులపై కూడా కేంద్ర ఆరోగ్యశాఖ పరిధిలోని డ్రగ్‌ కంట్రోల్‌జనరల్‌ ఆఫ్‌ ఇండియా నిషేధం ప్రకటించింది. సుమారు 300కుపైగా ఈ మందులు ఉండ టంతో అదే రుగ్మతలకు సంబంధించి వివిధఆయుర్వేద మం దులు కూడా ఉత్పత్తి అవుతున్నాయి. అయితే అల్లోపతిలో లభించే తక్షణ ఉపశమనం ఆయుర్వేదలో లభిస్తుందా అన్న ప్రశ్నలు ఎక్కువ పీడిస్తుండటంతో ఎక్కువశాతం ఆల్లోపతికే ఓటువేస్తున్నారు అయితే ఆయుర్వేద మందులు వాడితో రోగ న్ని సమూలంగా నిర్మూలిస్తుందన్న వాదన ఇప్పటికీ ఆరోగ్య ప్రపంచంలోఉంది. అందుకే ప్రభుత్వాలు ఆయుష్‌పేరిట సాం ప్రదాయ వైద్యపద్ధతులను ఇప్పటికీ ప్రోత్సహిస్తూనే ఉన్నాయి.